VANDKVALITET

Ifølge bekendtgørelse om vandkvalitet og tilsyn med vandforsyningsanlæg BEK nr. 1068 af 23/08/2018 offentliggør Nyhuse Vandværk prøveresultater fra 29.august 2018 om vandets kvalitet.

De væsentligste parametre fra analyserapport fremgår af skemaet. De målte værdier overholder de tilladelige værdier på nær værdierne for ammonium og farvetal.

Det let forhøjede ammonium-tal kan være forårsaget af den meget tørre sommer, vi har haft i sommeren 2018. Vi har i perioden udpumpet en noget større mængde vand end den mængde vand, vi normal pumper ud, hvilket har betydet, at filtrene på vandværket har arbejdet ekstra på højtryk. Vandkvaliteten fejler dog ikke noget hos forbrugerne, hvor grænseværdierne er overholdte.

Det let forhøjede farvetal skyldes, at drikkevandsmagasinerne under Hillerød kan indeholder gamle tørvelag. Hillerød Kommune har givet Nyhuse Vandværk dispensation til, at farvetallet må være overskredet, når vi sender vandet ud fra vandværket, så længe vandet over­holder grænseværdierne ude hos forbrugerne. Det gør vandet ude hos forbrugerne.

Vi måler farvetal og ammonium flere gange om året og holder løbende et vågent øje med værdierne i samarbejde med Hillerød kommune Det gør vi både på vandværket og ude hos forbrugerne for at kontrollere, at værdierne er overholdt.

Alle andre analyseparametre overholder de tilladelige værdier.

**Ingen pesticider i vande**t
Igen i år har vi kontrolleret vandet for pesticider. Der er ingen pesticider i vandet fra Nyhuse Vandværk.

|  |  |  |  |
| --- | --- | --- | --- |
| **Type** | **Nyhuse vand ved afgang fra vandværk** | **Tilladelig værdi ved** **afgang fra vandværk** | **Beskrivelse**  |
| Colibakterier i alt | ‹1 antal/100 ml | Ikke målelig | Bakterier fra dyr og menneskers tarmkanal. Resultatet ‹1 antal/100 ml betyder at der ikke er colibakterier i vandet |
| Flourid | 0,52mg/L | 1,5 mg/L | Overskrides tilladelig værdi (Gennem længere tid!) kan det give skade på tænderne |
| Hårdhed total | 15˚dh | 5-30˚dh | Udtryk for det samlede indhold af calcium og magnesium |
| Kimtal 22˚C | 3 antal/ml | 50 antal/ml | Bakterier fra omgivelserne: Jord plantedele, overfladevand m.m.  |
| Kimtal 37˚C | >1 antal/ml | 5 antal/ml | Bakterier der vokser ved 37˚C, herunder sygdomsfremkaldende bakterier |
| Mangan | ‹ 0,001 mg/L | 0,02 mg/L | Indholdet kan give uklart vand, aflejringer, misfarvninger af vasketøj m.m.  |
| Nitrat | 1,4 mg/L  | 50 mg/L | Nitrat i fordøjelsessystemet omsættes til nitrit, der hæmmer blodets iltoptagelse |
| pH | 8,4 | 7,0-8,5 | Vandets surhedsgrad. Under pH 7 er vandet surt og over pH 7 er vandet basisk |
| \*Farve\* | 7,9 | 5  | Farven kan bl.a. afhænge af indholdet af organisk materiale, forhøjet indhold af jern eller mangan |
| \*\*Ammonium\*\* | 0,055 | 0,05 mg/L | Ammonium findes naturligt i grundvandet |
| Pesticider | Ikke påvist | 0,1 | Aktive stoffer fra sprøjtemidler. |

\*Det let forhøjede farvetal skyldes indhold af organisk materiale. Ude hos forbrugerne er farvetallet målt til 4,0, hvilket er under grænseværdien på 15 ude hos forbrugerne.

\*\*Der bliver løbende udtaget kontrolprøver også hos forbrugerne. I november 2018 var resultatet ude hos forbrugerne 0,022, hvor grænseværdien er på 0,05.

Yderligere information kan fås ved henvendelse til: Nyhuse Vandværk, tlf.nr.: 48 24 42 47, eller e-mail: nyhusevand@mail.dk. ​

​

​

​

​

​